ज्योतिर्विदाभरण नामक ग्रंथ क अनुसार उज्जैन के राजा विक्रमादित्य के दरबार में धन्वन्तरि, क्षपणक, अमरसिंह, शंकु, वेतालभट्ट, घटपार्कर, कालिदास, बराहमिहिर और वररूचि नामक नवरत्न थे। यह स्वाभाविक है कि उज्जैन की राजसभा में नवरत्न नियुक्त होने से पहले अमरसिंह का अमरकोश विषेश चर्चित हो चुका होगा। इसी ग्रंथ ने उसे नवरत्न के पद पर नियुक्ति के योग्य बनाया। अमरकोश लिखने से पहले बौद्ध भिक्षु अमरसिंह ने उत्तराखण्ड और कैलास की यात्रा की होगी तभी इस ग्रंथ में कूर्म, गन्धमादन, कालिन्दी, मन्दाकिनी, मेरू आदि की चार्चा है। अमरसिंह बौद्ध भिक्षु था जो वैदिक ऋषियों की तरह घुम्मकड़ थे। वर्षाकाल को छोड़कर धर्मप्रचार के लिए घूमते रहते थे। उस युग के घुमक्कड़ों के सबसे प्रिय स्थान थे कैलास और सुमेरू पर्वत। जिस तरह कालिदास ने 'मेघदूत' में कैलास और अलकापुरी का उल्लेख किया है, उसी तरह अमरसिंह ने भी कैलास और अलकापुरी का उल्लेख किया है। अमरकोश मे 'स्वर्गवर्ग' से शब्द और उसके पर्यायवाची शुरू किये गये हैं। उसमें प्रारम्भ में 'त्रिविष्टप' शब्द दिया हुआ है। जिससे आधुनिक 'तिब्बत' शब्द प्रचलित हुआ। तिब्बत के लिए 'त्रिविष्टप' शब्द विशेष प्रचलित नहीं रहा। महाभारत में भी इस शब्द का प्रयोग है। अमरकोश में यह कहा गया है कि देवताओं का कोषाध्यक्ष कुबेर कैलास के समीप 'अल्का' नामक स्थान में रहता था। (प्रथम काण्ड)-,